b"\n_START_ARTICLE_\nMcCune\xe2\x80\x93Reischauer\n_START_PARAGRAPH_\nAng McCune-Reischauer romanization\xc2\xa0ay ang isa sa pinakalaganap na pamamaraan ng pagsasalin ng wikang Korean sa mga titik na Romano. Ang binagong bersyon ng McCune-Reischauer ang opisyal na sistemang romanisasyon na ginagamit sa Timog Korea hanggang taong 2000, nang ito ay napalitan ng sistemang Binagong Romanisasyon ng Wikang Koreano. Ang isa pang uri ng McCune-Reischauer ay ginagamit pa rin bilang opisyal na sistema ng pagsasalin-sulat sa Hilagang Korea.Ang sistemang ito ay nilikha noong 1937 ni George M.. McCune at Edwin O. Reischauer. Maliban sa iilang pagkakataon, ito'y di sinusubukang isalin-sulat ang Hangul ng Korea bagkos ay upang katawanin ang ponetikong pagbigkas ng wika. Ang McCune-Reischauer ay malawakang ginagamit sa labas ng Korea.\n_START_SECTION_\nMga katangian at mga pintas\n_START_PARAGRAPH_\nAng wikang Koreano ay may ponolohiyang voiced at unvoiced\xc2\xa0na mga katinig, ngunit pinag-iiba ito gamit ang mga phonetic. Ang mga katinig na aspirated gaya ng p', k' at t' ay pinag-iiba mula sa mga di-aspirated gamit ang kudlit na maaari namang mapagkamalang pamantig sa pagitan ng mga pantig (gaya ng sa\xc2\xa0\xeb\x92\xa4\xec\xb0\xa8\xea\xb8\xb0 \xe2\x86\x92 twich'agi, kung saan binubuo ito ng mga pantig na\xc2\xa0twi, ch ' a at gi). Ang kudlit ay ginagamit din upang markahan ang transkripsyon ng \xe3\x84\xb4\xe3\x84\xb1 (n ' g) para pag-ibahin mula sa\xe3\x85\x87\xe3\x85\x87 (ng): \xec\x9e\x94\xea\xb8\x88 \xe2\x86\x92 chan'g\xc5\xadm kumpara sa \xec\x9e\xa5\xec\x9d\x8c \xe2\x86\x92 chang\xc5\xadm)._NEWLINE_Ang mga ganoong bagay na karaniwang nakakaligtaan ang pangunahing dahila kung bakit ginamit ng pamahalaan ng Timog Korea ang binagong sistema ng romanisasyon noong taong 2000. May ilang tumutuligsa na hindi nito naipapakita ang \xec\x96\xb4 at \xec\x9c\xbc sa higit na madaling paraan. Mali rin nitong naipapakita ang sadyang pagkabigkas ng mga katinig na unaspirated.\xc2\xa0_NEWLINE_Samantala, kahit na opisyal nang ginamit ang makabagong systema sa Timog Korea, maraming pa rin sa komunidad ng mga nag-aaral ng wikang Koreano, sa labas man o loob ng Timog Korea at ang mga internasyonal na kapulungang heograpiko at kartograpiko ay karaniwang ginagamit ang alin man sa mga sistemang McCune-Reischauer o Yale. Ang Hilagang Korea naman ay gumagamit ng ibang bersyon ng McCune Reischauer.\xc2\xa0_NEWLINE_Kahit na sa loob ng Timog Korea, ang paggamit ng bagong sistema di pangmalawakan, di tulad ng isa pang bersyon ng McCune-Reischauer na opisyal na sistemang Romanisasyon sa pag-itan ng taong 1984/1988 hanggang 2000.\n_START_SECTION_\nGabay\n_START_PARAGRAPH_\nIto ang pinapayak na gabay para sa sistemang McCune-Reischauer. Ito ay karaniwang ginagamit sa pagsasalin-sulat ng mga ngalan ngunit di nito tuluyang naisasalin ng maayos ang bawat salita dahil ilan sa mga titik na Koreano ay naiiba ang bigkas batay sa kanilang kinalalagyan sa isang salita.\n_START_SECTION_\nIba pang mga sistema\n_START_PARAGRAPH_\nMay ikatlo pang sistema na tinatawag namang sistemang\xc2\xa0\xc2\xa0Yale , na isang sistemang pagsasalin-sulat, ngunit ito'y umiiral lamang sa mga panitikang pang-akademiko lalo na sa\xc2\xa0aghamwika. _NEWLINE_Ang Kontsevich system, batay sa mas maaga Kholodovich system, ay ginagamit para sa pagsasalin-sulat ng Koreano sa alpabetong\xc2\xa0Cyrillic. Tulad ng sistemang McCune\xe2\x80\x93Reischauer, ito ay sumusubok na katawanin ang\xc2\xa0 pagbigkas ng isang salita, sa halip na magbigay ng batay sa titik na pag-sasalin-sulat."